CELEX: 32013R1231
Language: da
Date: 2013-11-28 00:00:00
Title: Kommissionens gennemførelsesforordning (EU) nr. 1231/2013 af 28. november 2013 om tarifering af varer i den kombinerede nomenklatur

3.12.2013   
            
            
               DA
            
            
               Den Europæiske Unions Tidende
            
            
               L 322/13
            
         KOMMISSIONENS GENNEMFØRELSESFORORDNING (EU) Nr. 1231/2013
   af 28. november 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2013.
      
         
            På Kommissionens vegne For formanden
         
         Dacian CIOLOȘ
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Behandlet aromatisk ekstrakt af destillat (TDAE) med følgende fysisk-kemiske egenskaber:
                  
                              —
                           
                           
                              indhold af aromatiske bestanddele mellem 74,2 og 75 vægtprocent, bestemt ved den kromatografikolonnemetode, der beskrives bilag A til kapitel 27 i de forklarende bemærkninger til den kombinerede nomenklatur (FBKN)
                           
                        
                              —
                           
                           
                              massefylde ved 15 °C mellem 0,9521 og 0,9590 g/cm3
                              
                           
                        
                              —
                           
                           
                              der destilleres ikke over 4 volumenprocent op til 300 °C, bestemt efter EN ISO 3405 (svarende til ASTM D 86-67-metoden).
                           
                        TDAE er et ekstrakt fremstillet ved raffinering af smøremidler fra vakuumdestillationsrester.
                  Produktets aromatiske bestanddele fremkommer som biprodukter ved raffineringen af voks og baseolier til smøremidler.
                  Produktet anvendes som blødgøringsmiddel til ikke-vulkaniseret gummi, der anvendes som råmateriale til fremstilling af dæk og andre produkter af vulkaniseret gummi.
               
               
                  2707 99 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2707, 2707 99 og 2707 99 99.
                  Da produktet ikke direkte er fremstillet ved destillation eller raffinering af rå jordolier og rå olier hidrørende fra bituminøse mineraler, og produktets indhold af aromatiske bestanddele, beregnet efter vægt, er større end dets indhold af ikke-aromatiske bestanddele, udelukkes tarifering under pos. 2710 som jordolier og olier hidrørende fra bituminøse mineraler, undtagen råolie, præparater, ikke andetsteds tariferet, indeholdende 70 vægtprocent eller derover af jordolier eller af olier hidrørende fra bituminøse mineraler, eller som affaldsolier (se bestemmelse 2 til kapitel 27).
                  Da produktet ikke direkte er fremstillet af jordolier, olier eller af olier hidrørende fra bituminøse mineraler, og produktets indhold af aromatiske bestanddele er under 80 %, udelukkes tarifering under pos. 2713 som jordoliekoks, kunstig asfaltbitumen og andre restprodukter deraf (se også FBKN for underpos. 2713 90 10 og 2713 90 90).
                  Produktet er et aromatisk ekstrakt fremstillet ved raffinering af smøremidler fra vakuumdestillations-rester. På grund af dets indhold af aromatiske bestanddele tilhører det kategorien af olier og lignende produkter, hvis indhold af aromatiske bestanddele, beregnet efter vægt, er større end deres indhold af ikke-aromatiske bestanddele (se også FBKN for underpos. 2707 99 91 og 2707 99 99, punkt 2).
                  Det skal derfor tariferes under KN-kode 2707 99 99.